ژاپندا، نوبل فیزیک اؤدولو صاحبی شیهید ماسکاوانین دا آرالاریندا اولدوغو ۱۴۳ نفر، حکومتی محکمه‌یه وئردی.
کیودو آژانسینین خبرینه گؤره، ناگویا بؤلگه محکمه‌سینه مراجعت ائد‌ن ۱۴۳ نفر، ۲۰۱۵ده قبول ائدیله‌ن و ژاپن اوردوسونون، کوللکتیو اؤزونو مدافعه دکترینی چرچیوه‌سین‌ده دنیز آشیری بؤلگه‌لرده رولونو گئنیشله‌ندیره‌ن گوونلیک قانونلارینین، آنایاسایا ضد اولدوغو و باریش ایچین‌ده یاشاما حاقلارینی پوزدوغونو ایر‌لی سورور.
شاکیلر، گوونلیک یاسالارینین ساواش و ترور سالدیریلاری ریسکینی آرتیردیغی و بو سببله ده پسیکولوژیک اولاراق ضرر گؤردوکلرینی ساووندو.
سؤزوگئدن قانون‌دان دولایی شاکی‌لرین هر بیری ۱۰۰ مین ین (تخمیناً ۸۹۵ دلار) خسارت طلب ائتدی.
بو قانونا دایر داها اول اؤلکه میقیاسین‌دا ۲۱ محکمه‌ده شکایتلر ائدیلمیش، آنجاق بونلاردان بعضیلری رد ائدیلمیشدی.
باشباخان شینزو آبه رهبرلیگینین گتیردیگی یاسالار، ژاپنون، اؤزو سالدیرییا معروض قالماسا بئله، سالدیرییا معروض قالمالاری حالین‌دا آمریکا و دیگر متفیقلرینی مدافعه ائتمک اوچون اؤلکه خاریجین‌ده حربی گوج ایستیفاده ائتمه‌سینی ممکن حالا گتیریر.
